Lawngtlaiah District Education Committee an ṭhu khawm,"710/2024-2025 2024 Nikir thla ni 7: Vawiin khan Lawngtlai District Education Committee (DEC) chu an Chairman, Lawngtlai District Bawrhsap Pu Cheemala Siva Gopal Reddy hovin Lawngtlai DC Conference Hall-ah an ṭhu khawm. He hunah hian Additional DC leh district education official-te; State, LADC leh CADC hnuaia school hrang hrang headmaster-te leh tlawmngai pawl ai awhte an tel a. Lawngtlai District chhunga zirna tihhmasawn dan tur kawng hrang hrang an sawi ho a ni. He hunah hian zirna bulṭhut (elementary education) aṭanga zirna sang zawk (higher education) thlenga Lawngtlai District chhunga zirna dinhmun thlir ho niin, hmasawnna leh ṭan lakna tur hrang hrangte chhawp chhuah a, sawi ho a ni a. Tun hnaia Mizoram Board of School Education (MBSE) hnuaia High School Leaving Certificate (HSLC) leh Higher Secondary School Leaving Certificate (HSSLC) exam result chhuaka Lawngtlai District-a sikulte dinhmun thlir ho niin, hma lam hunah result ṭha zawk a awm theih nan leh zirlaite'n thiamna tluantling an neih theihna tura hma lak dan tur leh ṭan lakna tur hrang hrang rel a ni bawk. Attachment Loading attachment...",Dated: 7 th Jun 24 2:14 PM,https://dipr.mizoram.gov.in/post/lawngtlaiah-district-education-committee-an-hu-khawm